Борис Младенов-Young
Бик и крава
Басня

chitanka.info

Потеглили товар в семеен впряг

охранен бик и нежна млада крава.

Над пътя им като по божи знак

от слънцето се сипела жерава.

Достигнали един висок баир,

погледнали с надежда от високо,

но не съзряли сянка, нито вир,

а жаждата ги мъчела жестоко.

И пак напред поели. Бикът як

ядосано пристъпвал с ритъм бавен,

до него сякаш не другар, а враг

юницата вървяла в такт неравен.

Накрая те с досада в морна гръд

пред трудностите вдигнали байрака,

оставили товара насред път

и се отказали така от брака.

………………………………….

Не цуни-гуни с плътски наслаждения —

семейството е низ от задължения.

София — 1984 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.